Aleksandre Karapetian
Den Aleksandre Karapetian, och Alexander Karapetjan (op Armeenesch: Ալեքսանդր Կարապետյան), gebuer den 23. Dezember 1987 zu Tiflis a Georgien, ass en däitsch-armeenesche Foussballspiller op der Stiermer-Positioun.

Zanter 2006 huet hien a senger Carrière fir verschidden däitsch, a spéider fir lëtzebuergesch, russesch an armeenesch Foussballclibb gespillt.

2014 huet de Karapetian fir déi armeenesch Foussballnationalekipp debutéiert an huet zweemol am Team gespillt. 2018 ass hie bei d'armeenesch Nationalekipp zeréckkomm, an huet zwéi Goler an de Matcher géint Gibraltar a géint Liechtenstein geschoss. Interessant ass, datt de Karapetian, deen armeenesch Originnen huet, fir d'éischt just am Joer 2012 an Armenie war. Hie schwätzt schlecht Armeenesch a , dofir awer ganz gutt Däitsch, an och Russesch an Englesch. D'Participatioun am Kader vun der armeenescher Nationalekipp war den Dram vum Spiller a vu senger Famill.

De Karapetian lieft mat senger russescher Fra zu Lëtzebuerg, a baussent dem Sport ass hie Geschäftsmann. Hien ass de Besëtzer vun enger Software-Firma, vun enger Shisha-Bar, an huet hien och e Liwwerungsbetrib zu Dubai.

Wéinst sengem Glach mam iresche Kampfsportler gëllt den Aleksandre Karapetian als "den armeenesche Conor McGregor".

Um Spaweck 
 Aleksandre Karapetian wëll de Championstitel gewannen – Radio RTL 

Däitsch Foussballspiller
Gebuer 1987
Spiller vun der armeenescher Foussballnationalekipp
Däitsch Entrepreneren